Apstiprinu:

L.Krēmers

Gulbenes novada Sporta pārvaldes vadītājs

2025.gada 16.jūnijs

## Saulgriežu pludmales volejbols MIX komandām

##

### NOLIKUMS

**1. MĒRĶIS UN UZDEVUMI**

1.1. Sekmēt pludmales volejbola popularitāti, parādīt sabiedrībai pludmales volejbolu kā saistošu spēli un veselīga dzīvesveida sastāvdaļu.

1.2. Noskaidrot uzvarētāju komandas pludmales volejbolā MIX komandām.

**2. SACENSĪBU VADĪBA**

2.1. Sacensības organizē Gulbenes novada Sporta pārvalde. Sacensību galvenais tiesnesis Marija Rāviņa (t.29247493, marija.ravina@gulbene.lv).

2.2. Galvenais tiesnesis ir atbildīgs par spēļu sekmīgu norisi, kā arī par sacensību norisi saskaņā ar nolikumu, atbilstoši pastāvošajiem pludmales volejbola noteikumiem.

**3. SACENSĪBU VIETA UN LAIKS**

3.1. Sacensības notiek **2025.gada 23.jūnijā plkst.10.00** Jaungulbenes sporta bāzē.

3.3. Izspēles kārtība tiek noteikta atkarībā no pieteikto komandu skaita.

**4. SACENSĪBU DALĪBNIEKI**

4.1. Komandas sastāvā **divi spēlētāji** (1 vīrietis un 1 sieviete). Pieteikt drīkst tikai divus dalībniekus.

4.2. **Katrai komandai jānodrošina spēles tiesnesis**, kuram jātiesā spēles pēc sacensību galvenā tiesneša norādījuma. Ja komanda nenodrošina spēļu tiesnesi, tad šai komandai iepriekšējā uzvarētajā spēlē tiek ieskaitīts zaudējums kā par neierašanos uz spēli (0:W).

**5. PIETEIKUMI**

5.1. Komandu reģistrācija no plkst.9.00 – 9.45. Pie reģistrācijas spēlētājam ar parakstu jāapliecina, ka pats atbild par savu veselības stāvokli, ka tam nav iebildumu pret personīgo datu un fotogrāfiju publicēšanu interneta vietnēs un sociālajos tīklos.

5.2. Piesakot komandu jānorāda – komandas nosaukums, katra spēlētāja vārds, uzvārds un dzimšanas gads.

**6. SACENSĪBU KĀRTĪBA, IZSPĒLES SISTĒMA UN SACENSĪBU NOTEIKUMI**

6.1. Spēles notiek pēc pastāvošajiem pludmales volejbola noteikumiem. Spēles ilgums un izspēles kārtība tiek noteikta atsevišķi, atkarībā no pieteikto komandu skaita.

6.2. Par izcīnītu uzvaru komandai tiek piešķirti 2 punkti, par zaudējumu – 1 punkts, par neierašanos uz spēli – 0 punkti.

6.3. Augstāku vietu izcīna komanda ar lielāko punktu skaitu. Vienādu punktu gadījumā augstāku vietu ieņem komanda, kurai:

6.3.1. labāka visu spēļu setu attiecība,

6.3.2. labāka visu spēļu “mazo punktu” attiecība,

6.3.3. savstarpējās spēles rezultāts.

6.4. Katrai komandai ir jāizspēlē visas spēles.

**7. MEDICĪNISKAIS NODROŠINĀJUMS**

7.1. Katrs dalībnieks ir atbildīgs par savu veselības stāvokli.

7.2. Ja traumu nav iespējams novērst sacensību vietā, tiek izsaukta ātrā medicīniskā palīdzība.

**8. APBALVOŠANA**

1.-3. vietu ieguvējas komandas tiek apbalvotas ar piemiņas balvām.